خلکو راته وویل، چې والي صیب یې پیژني

نو والي صیب! زما د دې ښار تنکي بچي خو په سلګونه بچي په پوډرو روږدي شوي، ستا د ماڼۍ په پنځوس مترۍ کې ډلې ډلې راټولیږي، ورځ تربلې یې تعداد زیاتیږي، او د ګل غوندې ځوانۍ خاورې کیږي

ننګیال وایي:

چې ته به لوبیدې پکې اوس هغه ګلان نشته

ایرې دي په مالت کې هدیرې دي په مالت کې

والي صیب! دوی ته دا پوډر تر دې ځایه څنګه راوړل کیږي؟

څوک یې راوړي؟

د حیرانتیا خبره نه ده، چې دغه پوډریان پوډر پلورونکي پیدا کوی شي، مګر ستا د ادارې مسولین یې نه شي پیدا کولی ښه به نه وي، چې په استخباراتو او کشفي ارګانونو کې همدا پوډریان مقرر کړې

سخت دی افسوس ځای دی

بیا هم د درویش کړېکه اورو

چا دی لوټلی ستاسو کور او تللی پل دی چرته

دومره مو هم معلومه نه کړله چې غل دی چرته

همدغه خلک راته پیدا کړه، محاکمه یې کړه ګل ګل ځوانان مې له دې طاعوني رنځ څخه وژغوره !

ولس جانان که چې د ټول اولس جانان به شې

که هلته وژل کیږم خو تاسو دا وایاست، چې دا د پردیو دسیسې دي، نو دا خو ستاسو د وسې کار دی، خو یوازې فولادي عزم غواړي